PATVIRTINTA

Raseinių Viktoro Petkaus

progimnazijos direktoriaus

2022 m. spalio 14 d.

įsakymu Nr. V-24-302

**RASEINIŲ VIKTORO PETKAUS PROGIMNAZIJOS**

**GABIŲ IR TALENTINGŲ MOKINIŲ UGDYMO PROGRAMA**

**I SKYRIUS**

**BENDROJI DALIS**

Gabių ir talentingų mokinių ugdymo programos paskirtis – užtikrinti gabių ir talentingų mokinių gabumų atskleidimą ir visavertį ugdymą, plėtojant jų gebėjimus ir polinkius, sudarant socialines ir edukacines ugdymo(si) sąlygas. Programa parengta vadovaujantis Gabių ir talentingų vaikų ugdymo programa, patvirtinta Lietuvos respublikos Švietimo ir mokslo ministro įsakymu 2009-01-19 ISAK-105, mokyklos veiklos strategija, bendruomenės narių susitarimais. Mokykloje siekiama tenkinti kiekvieno mokinio ugdymosi poreikius. Gabių ir talentingų mokinių mokymas grindžiamas besimokančiojo interesais, diferencijuojant ugdymo turinį, bet visos galimybės neišnaudojamos.

**II SKYRIUS**

**VEIKLOS PRIORITETAS**

Gabių ir talentingų mokinių ugdymo ir ugdymosi kokybės gerinimas. Programoje vartojamos sąvokos:

1. **Gabūs mokiniai** – tai vaikai, galintys efektyviai įgyti žinių ir mokėjimų, juos pritaikyti naujoms problemoms spręsti, sparčiau mokytis iš patirties. Gabūs mokiniai lenkia arba pajėgūs pralenkti panašios patirties ir aplinkos bendraamžius savo vienos ar kelių mokslo sričių akademiniais pasiekimais. Šiems mokiniams būdingas aukštas kūrybiškumo lygis.

2. **Talentingi mokiniai** – vaikai, turintys ypatingų gebėjimų, kurie pasireiškia vienos ar kelių meno, mokslo ar sporto sričių pasiekimais.

3. Veiklos įgyvendinimas remiasi šiais principais:

3.1. prieinamumo – kai visiems gabiems ir talentingiems mokiniams , nepriklausomai nuo jų socialinės padėties, gyvenamosios vietos, amžiaus, lyties, kalbinės aplinkos, sudaromos sąlygos gauti jų poreikius atitinkantį ugdymą;

3.2. atsakomybės ir kompetencijos – gabių ir talentingų mokinių paiešką, atpažinimą ir ugdymą vykdo kvalifikuoti specialistai, teisės aktų nustatyta tvarka teikiantys kokybišką švietimo pagalbą.

4. Veiklos prioritetai:

4.1. atpažinti gabius ir talentingus mokinius, pasižyminčius aukštu ir labai aukštu intelektiniu gebėjimų lygiu;

4.2. pritaikyti ugdymo turinį, aplinką gabių ir talentingų mokinių poreikiams;

4.3. gerinti švietimo pagalbos gabiems ir talentingiems mokiniams kokybę;

4.4. ugdyti, plėtoti gabių mokinių galias bei skatinti juos aktyviai dalyvauti rajono, šalies,

tarptautinio lygio projektuose, olimpiadose, konkursuose;

4.5. skatinti mokinių tėvus (globėjus, rūpintojus) aktyviai dalyvauti mokyklos veikloje ugdant ypatingus mokinių gabumus;

4.6. vystyti gabių ir talentingų mokinių ugdymo(si) galimybes.

**III SKYRIUS**

**TIKSLAS IR UŽDAVINIAI**

1. **Tikslas.** Sukurti gabių ir talentingų mokinių ugdymo sistemą mokykloje.

**Uždaviniai:**

* 1. Sudaryti gabių ir talentingų mokinių identifikavimo ir skatinimo sistemą;
  2. Organizuoti veiklas skirtingų gabumų ir talentų turintiems mokiniams.

**IV SKYRIUS**

**GABIŲ IR TALENTINGŲ MOKINIŲ IDENTIFIKAVIMAS**

5. Gabių ir talentingų mokinių ugdymas apima šių vaikų atpažinimą, ugdymo spartinimą, individualizavimą, diferencijavimą ir turtinimą.

6. Gabių ir talentingų mokinių atpažinimas:

6.1.gabūs ir talentingi mokiniai atpažįstami asmenine tėvų (globėjų, rūpintojų) ir mokytojų iniciatyva. Tėvai (globėjai, rūpintojai) ir mokytojai subjektyviai taiko įvairius gabumų atpažinimo kriterijus. Vieni iš naudojamų kriterijų – geri mokymosi rezultatai ir pasiekimai mokomųjų dalykų olimpiadose, konkursuose, kituose tikslinės paskirties renginiuose;

6.2.stebima 1–4, 5–8 klasių gabių ir talentingų mokinių veikla (kas pusmetį fiksuojama mokinių veiklos pažanga);

6.3.gabių ir talentingų mokinių sąrašai, pasiekimai pristatomi Mokytojų tarybos posėdžiuose.

**V SKYRIUS**

**GABIŲ IR TALENTINGŲ MOKINIŲ UGDYMO BŪDAI**

7. Gabių ir talentingų mokinių ugdymas spartinamas:

7.1. pradiniame ir pagrindiniame ugdyme atsižvelgus į mokymosi pasiekimus, gali būti rekomenduojama kelti mokinį į aukštesnę klasę;

7.2. teikiama atitinkama mokomoji medžiaga, kai tik mokinys jai yra pasirengęs.

8. Gabių ir talentingų mokinių ugdymas diferencijuojamas, specializuojamas, individualizuojamas:

8.1. mokiniams ugdymas diferencijuojamas teikiant skirtingo sudėtingumo lygių užduotis;

8.2. teikiamos bendros užduotys, bet reikalaujama skirtingo jų atlikimo lygio ar būdo;

8.3. diferencijuojant ir individualizuojant namų darbų užduotis ir atlikimo būdus;

8.4. dalis darbų atliekama savarankiškai;

8.5. teikiama galimybė įsisavinti kursą paties mokinio tempu;

8.6. teikiamos papildomos užduotys, siekiant praplėsti žinias ir įgūdžius.

9. Gabių ir talentingų mokinių ugdymo turtinimas:

9.1. skiriant papildomas valandas gabių ir talentingų mokinių ugdymui;

9.2. sudarant sąlygas gabiems ir talentingiems mokiniams teikti pagalbą silpniau besimokantiems mokiniams;

9.3. teikiant specialistų pagalbą, organizuojant konsultacijas;

9.4. organizuojant mokomųjų dalykų savaites, olimpiadas, konkursus, parodas, mokinių konferencijas ir kitas veiklas;

9.5. organizuojant ekskursijas į įvairias mokslo įstaigas, universitetus, mokslinio tyrimo institutus, bibliotekas, muziejus, edukacines išvykas po Lietuvą bei Europos šalis;

9.6. organizuojant įvairių sporto šakų varžybas ir konkursus;

9.7. dalyvaujant rajono, šalies (galbūt tarptautinėse) mokomųjų dalykų olimpiadose, konkursuose ir kituose renginiuose.

10. Mokykla užtikrina vaikams, turintiems motyvaciją ir aukštus pasiekimus, galimybę gauti dalykinių ir asmenybės ugdymo žinių, įgyti tokių gebėjimų, kurių jie neturi galimybių įgyti per pamokas.

**VI SKYRIUS**

**VEIKLOS TURINYS**

|  |  |  |  |  |  |  |  |
| --- | --- | --- | --- | --- | --- | --- | --- |
| **Tikslas 1. Sukurti gabių vaikų ugdymo sistemą mokykloje.** | | | | | | | |
| **Uždavinys 1**.**1**. **Sudaryti gabių vaikų identifikavimo ir skatinimo sistemą.** | | | | | | | |
| **Eil. Nr.** | **Priemonės pavadinimas** | | **Laikas** | | **Laukiamas rezultatas** | **Atsakingi vykdytojai** | |
| 1. | Nustatyti kriterijus ir išsiaiškinti, kiek mokykloje yra gabių ir talentingų mokinių | | Sausio-vasario mėn. | | Bus įvertinti mokinių gebėjimai | Metodinė taryba, dalykų metodinės grupės | |
| 2. | Parengti informacinį lankstinuką tėvams (globėjams, rūpintojams) apie gabių ir talentingų mokinių tipus, atpažinimo būdus, pagalbą ir paramą jiems | | Sausio-balandžio mėn. | | Bus vykdomas tėvų (globėjų, rūpintojų) pedagoginis švietimas | Socialinės pedagogės, psichologė | |
| 3. | Tyrimas ,,Gabių ir talentingų mokinių poreikių tenkinimas“ | | Kovo-balandžio mėn. | | Bus tiriamas poreikių tenkinimas | Psichologė | |
| 4. | Skatinti gabių ir talentingų mokinių ugdymą (si):   1. Mokytojų tarybos posėdžiuose pristatyti gabiųjų mokinių pasiekimus; 2. 1-2 kartus per mokslo metus organizuoti nemokamas ekskursijas gabiems ir talentingiems mokiniams; 3. viešinti mokyklinių, rajoninių ir respublikinių olimpiadų I-III vietų laimėtojus mokyklos svetainėje (apie informacijos teikimą ir skelbimą suderinus su mokiniais ir jų tėvais (globėjais, rūpintojais)); 4. tėvų dienos metu padėkomis apdovanoti mokslo pirmūnus ir rajono, šalies olimpiadų, konkursų, sporto varžybų prizininkus bei jų tėvus (globėjus, rūpintojus); 5. mokslo metų užbaigimo šventėse padėkomis apdovanoti mokslo pirmūnus (mokslo metus užbaigusius tik 10 arba 10-9 balais); 6. pagrindinio ugdymo programą baigusius mokinius padėkomis apdovanoti už puikų (10 balų), labai gerą (10-9 balais) ar gerą mokymąsi (10-7 balais) ir mokyklos garsinimą meno, mokslo, sporto ir kt. srityse | | Rugsėjo-birželio mėn. | | Bus įvertinti ir skatinami gabūs ir talentingi mokiniai | Mokyklos administracija,  metodinė taryba,  dalykų metodinės grupės,  vaiko gerovės komisija, klasių vadovai | |
| 6. | Bibliotekoje įrengti skyrių ,,Gabus ir talentingas mokinys“ ir jį papildyti nauja medžiaga | | 2 kartus per pusmetį | | Mokiniams ir mokytojams bus prieinama medžiaga apie gabių ir talentingų mokinių ugdymą | Psichologė | |
| 7. | Kaupti informaciją apie perspektyvias profesijas, studijų sąlygas šalyje ir užsienyje ir ją pristatyti skaitykloje ar bibliotekoje | | 2–3 kartus per pusmetį | | Gabiems mokiniams bus prieinama informacija karjeros planavimui | Bibliotekininkės,  klasių vadovai | |
| **Uždavinys 1.2.Organizuoti veiklas skirtingų gabumų turintiems mokiniams.** | | | | | | | |
| **Pradinių klasių mokytojų metodinė grupė** | | | | | | | |
| **Eil. Nr.** | | **Priemonės pavadinimas** | **Laikas** | | **Laukiamas rezultatas** | **Atsakingi vykdytojai** | |
| 1. | | Ugdymo proceso individualizavimas ir diferencijavimas: pritaikymas mokymo (-si) turinio ir vertinimo metodų | Sausio- gruodžio mėn. | | Padidės mokinių mokymosi motyvacija, pasitikėjimas, savigarba, pagerės mokinių mokymosi rezultatai | Pradinio ugdymo programos mokytojai | |
| 2. | | Sistemingas ir tikslingas metodų, kurie ugdo mokinių aukštesnius mąstymo gebėjimus (projektiniai, eksperimentiniai, tyrinėjimo darbai, darbas mažose grupėse, problemų sprendimo ieškojimas), praktikavimas | Sausio – gruodžio mėn. | | Didės mokinių mokymosi motyvacija, gerės mokinių pasiekimai | Mokytojai | |
| 3. | | Konkursas „Mažasis diktantas“ 4 klasių mokiniams | Sausio mėn. | | Gerės mokinių mokymosi pasiekimai | Darbo grupė | |
| 4. | | Kūrybinio ugdymo procese naudoti „Kūrybinio rašymo dirbtuvėlės“ sąsiuvinius ir atlikti užduotis | Sausio- gruodžio mėn. | | Pagerės mokinių raštingumo rezultatai | Pradinio ugdymo programos mokytojai | |
| 5. | | Tikslingas 1–4 klasėse mokinių mokymuisi elektroninių pratybų EMA, EDUKA naudojimas, kuriose yra numatytos užduotys skirtingiems gebėjimų lygiams, aukštesniųjų gebėjimų ugdymas, leidžiantis diferencijuoti ir individualizuoti mokymo (-si) procesą, motyvuoti mokinius | Sausio- gruodžio mėn. | | 20 proc. mokinių pagerės mokymosi motyvacija, mokinių pasiekimai | Mokytojai | |
| 6. | | Individualios ir grupinės matematikos konsultacijos, skirtos gabiems mokiniams | Sausio- gruodžio mėn. | | Bus sudaroma galimybė diferencijuotai mokytis skirtingo pasiekimo lygio mokiniams, pagerės mokinių mokymosi rezultatai | Pradinio ugdymo programos mokytojai | |
| 7. | | Matematikos olimpiada 3–4 klasių mokiniams | Sausio mėn. | | Gerės mokinių mokymosi pasiekimai | Metodinės grupės | |
| 8. | | Intelektualaus komandinio žaidimo „Mes – lyderiai“ organizavimas mokykloje ir atstovų atrinkimas į rajoninį konkursą | Sausio mėn. | | Gerės mokinių mokymosi pasiekimai | Darbo grupė | |
| 9. | | „Žynio“ konkurso organizavimas mokykloje ir atstovų atrinkimas į rajoninį konkursą | Kovo mėn. | | Gerės mokinių mokymosi pasiekimai | Darbo grupė | |
| 10. | | Lietuvių kalbos olimpiada 4 klasių mokiniams | Kovo mėn. | | Gerės mokinių mokymosi pasiekimai | Darbo grupė | |
| 11. | | Dailiojo rašto konkursas 3–4 klasių mokiniams | Vasario mėn. | | Pagerės mokinių rašto kultūra | Pradinių klasių mokytojos | |
| 12. | | Mokyklinis ir rajoninis pradinio ugdymo programos mokinių meninio skaitymo konkursai „Gimtinės spalvos“ | Vasario, kovo mėn. | | Mokiniai ugdysis raiškaus deklamavimo, saviraiškos gebėjimus | Pradinių klasių mokytojos | |
| 13. | | Rajono priešmokyklinio ugdymo vaikų ir pradinio ugdymo programos mokinių konkursas-akcija „Atvirukas Lietuvai“ | Vasario mėn. | | Sudarytos sąlygas kūrybiškai perteikti savo požiūrį į istorinės atminties įvykius bei savo šalies grožį, artėjant valstybės atkūrimo šimtmečiui | Darbo grupė | |
| 14. | | Tarptautinis matematikos konkursas „Kengūra“ | Kovo mėn. | | Gabieji mokiniai galės atskleisti savo gebėjimus ir plėtoti gabumus | Mokytojos | |
| 15. | | Rajoninis pradinių klasių mokinių Velykinių atvirukų konkursas- akcija | Balandžio mėn. | | Mokiniai kūrybinio mąstymo gebėjimus pritaikys praktikoje, ugdysis socialinę kompetenciją | Mokytojų grupė | |
| 16. | | Anglų kalbos konkursas mokykloje ir mokinių atranka į rajoninį konkursą | Lapkričio mėn. | | Gerės mokinių mokymosi pasiekimai | Mokytoja | |
| 17. | | Respublikinė pradinių klasių mokinių konferencija „Vienas vardas – Lietuva“ | Balandžio mėn. | | Mokiniai domėsis savo šalies, krašto istorija. Patobulins komunikavimo, bendravimo ir bendradarbiavimo, informacinių komunikacinių technologijų panaudojimo kompetencijas | Darbo grupė | |
| 18. | | Dalyvavimas rajono, respublikos, tarptautiniuose konkursuose, varžybose | Rugsėjo-gegužės mėn. | | Ugdysis mokinių kūrybiškumas, sportiškumas, pažinimo kompetencijos | Fizinio ugdymo mokytojai ir neformaliojo švietimo veiklų organizatoriai | |
| 19. | | Dieninių vasaros poilsio stovyklų organizavimas gabiesiems 1–4 klasių mokiniams | Birželio mėn. | | Ugdoma mokinių pažintinė kompetencija | Darbo grupė | |
| **Dorinio ugdymo ir socialinių mokslų metodinė grupė** | | | | | | | |
| **Eil.**  **Nr.** | | **Priemonės pavadinimas** | **Laikas** | | **Laukiamas rezultatas** | | **Atsakingi vykdytojai** |
| 1. | | Mokinių parengimas olimpiadoms, rajoniniams ir respublikiniams konkursams (istorijos, geografijos) | Per mokslo metus | | Gilės dalyko žinios | | Metodinės grupės pirmininkė, istorijos, geografijos, ekonomikos mokytojai |
| 2. | | Respublikinis istorijos konkursas ,,Pirmyn į praeitį“  7–8 klasių mokiniams | Spalio-lapkričio mėn. | | Gilės dalyko žinios, mokiniai galės įsivertinti žinias | | Istorijos mokytojas |
| 3. | | Rajoninis dorinio ugdymo protų mūšis 8 klasių mokiniams | Balandžio-gegužės mėn. | | Gilės dalyko žinios | | Dorinio ugdymo mokytojai |
| 4. | | Neformaliojo švietimo gabiesiems mokiniams programų teikimas | Balandžio – gegužės mėn. | | Gilės dalyko žinios, bus skatinamas susidomėjimas pasirinktais dalykais | | Mokytojai |
| **Užsienio kalbų metodinė grupė** | | | | | | | |
| **Eil.**  **Nr.** | | **Priemonės pavadinimas** | **Laikas** | | **Laukiamas rezultatas** | | **Atsakingi vykdytojai** |
| 1. | | Ugdymo proceso individualizavimas ir diferencijavimas | Per mokslo metus | | Padidės mokinių mokymosi motyvacija, pagerės mokinių mokymosi rezultatai | | Užsienio kalbų mokytojai |
| 2. | | Rusų kalbos konkursai 6–8 klasių mokiniams | Sausio mėn. | | Mokiniai parodys rusų kalbos sugebėjimus | | Mokytojos |
| 3. | | Protų mūšis „Europos kalbos – langas į ateitį“ 8 klasių mokiniams | Rugsėjo mėn. | | Bus ugdomi gabiųjų mokinių užsienio kalbų gebėjimai ir kompetencijos | | Mokytojos |
| 4. | | Integruoti kūrybiniai projektai „Europos kalbų diena“ 6–8 klasių mokiniams | Rugsėjo mėn. | | Bus ugdomi gabiųjų mokinių rusų kalbos gebėjimai ir kompetencijos | | Mokytojai |
| 5. | | Mokyklinė anglų kalbos olimpiada 7–8 klasių mokiniams | Vasario mėn. | | Gilės dalyko žinios, bus skatinamas užsienio kalbų mokymasis | | Anglų kalbos mokytojai |
| 6. | | Rajoninis anglų kalbos konkursas „Spelling Bee“ 5–8 klasių mokiniams | Gegužės mėn. | | Gabesni vaikai turės galimybę parodyti savo sugebėjimus, palyginti juos su kitų mokyklų mokinių gebėjimais | | Anglų kalbos mokytojai |
| 7. | | Neformaliojo švietimo programų 5–8 klasių mokiniams teikimas | Gegužės mėn. | | Gilės dalyko žinios, mokiniai galės tobulinti kalbėjimo įgūdžius, dalyvauti projektuose | | Užsienio kalbų mokytojai |
| 8. | | Filmo–mokyklos pristatymo anglų kalba kūrimas | Balandžio-gegužės  mėn. | | Mokiniai bus skatinami domėtis užsienio kalba, didės jų motyvacija, gebės kūrybiškai pritaikyti įgytas žinias | | Užsienio kalbų mokytojai |
| 9. | | Erasmus+ projektų veiklų kūrimas, įgyvendinimas ir pristatymas. Informatyvi sklaida | Sausio–gruodžio mėn. | | Mokiniai skatinami domėtis užsienio kalbomis, plėtoti bendradarbiavimo ryšius, kūrybiškai pritaikyti įgytas žinias | | Iniciatyvinė grupė |
| **Lietuvių kalbos mokytojų metodinė grupė** | | | | | | | |
| **Eil.**  **Nr.** | | **Priemonės pavadinimas** | **Laikas** | | **Laukiamas rezultatas** | | **Atsakingi vykdytojai** |
| 1. | | Meninio skaitymo konkursas „Tėviškės spalvos“ | Sausio mėn. | | Mokiniai ugdysis raiškaus deklamavimo gebėjimus | | Lietuvių kalbos mokytojos |
| 2. | | Tarptautinis jaunimo epistolinio rašinio konkursas | Sausio mėn. | | Gilės akademinės žinios, gebėjimai | | Lietuvių kalbos mokytojos |
| 3. | | Tikslingas 5–8 klasėse mokinių mokymuisi elektroninių pratybų EMA, EDUKA naudojimas, kuriose yra numatytos užduotys skirtingiems gebėjimų lygiams, aukštesniųjų gebėjimų ugdymas, leidžiantis diferencijuoti ir individualizuoti mokymo (-si) procesą, motyvuoti mokinius mokymuisi | Sausio- birželio mėn. | | 20 proc. mokinių pagerės mokymosi motyvacija, mokinių pasiekimai | | Mokytojai |
| 4. | | Konkursas ,,Mažasis diktantas“ 5 klasių mokiniams | Sausio mėn. | | Pagerės mokinių raštingumas | | Lietuvių kalbos mokytojos |
| 5. | | Dailyraščio konkursas 5 klasių mokiniams | Sausio mėn. | | Pagerės mokinių rašymo kultūra | | Lietuvių kalbos mokytojos |
| 6. | | Kalbinis protų mūšis ,,Kalba gimtoji lūposna įdėta“ 5–6 klasių mokiniams | Vasario mėn. | | Bus sudaromos sąlygos gabiųjų mokinių saviraiškai | | Lietuvių kalbos mokytojos |
| 7. | | Nacionalinis diktantas | Vasario mėn. | | Pagerės mokinių raštingumas | | Lietuvių kalbos mokytojos |
| 8. | | Diktanto diena mokykloje, skirta Knygnešio dienai paminėti | Kovo mėn. | | Pagerės mokinių raštingumas | | Lietuvių kalbos mokytojos |
| 9. | | Lietuvių kalbos olimpiada 5–8 klasių mokiniams | Balandžio mėn. | | Bus ugdomi gabiųjų mokinių gebėjimai ir kompetencijos | | Lietuvių kalbos mokytojos |
| 10. | | Rajoninė Mažoji lietuvių kalbos olimpiada | Balandžio mėn. | | Bus ugdomi gabiųjų mokinių gebėjimai ir kompetencijos | | Lietuvių kalbos mokytojos |
| 11. | | Neformaliojo švietimo programų 5–8 kl. gabiesiems mokiniams teikimas | Balandžio -gegužės mėn. | | Bus skatinamas mokinių kūrybiškumas | | Lietuvių kalbos mokytojos |
| 12. | | Konsultacijos gabiesiems mokiniams | Per mokslo metus | | Kils mokymosi motyvacija | | Lietuvių kalbos mokytojos |
| 13. | | Laikraščio „Jaunasis aras“ leidimas | Gegužės, birželio mėn. | | Ugdysis mokinių kūrybiškumas | | Neformaliojo švietimo veiklų organizatoriai |
| 14. | | Dalykų modulių programų pristatymas ir įgyvendinimas | Gegužės mėn. | | Gilės dalyko žinios, mokiniai galės įsivertinti žinias | | Lietuvių kalbos mokytojos |
| **Matematinis ugdymas** | | | | | | | |
| **Eil.**  **Nr.** | | **Priemonės pavadinimas** | **Laikas** | | **Laukiamas rezultatas** | **Atsakingi vykdytojai** | |
| 1. | | Matematinės savaitės organizavimas mokykloje | Lapkričio mėn. | | Bus skatinama motyvacija, gilės akademinės žinios | Matematikos mokytojai | |
| 2. | | Tarptautinis matematikos konkursas „Kengūra“ | Kovo mėn. | | Bus skatinamas susidomėjimas matematika | Matematikos mokytojai | |
| 3. | | Dalyvavimas rajoniniame 7–8 klasių mokinių komandiniame matematikos protų mūšyje | Lapkričio mėn. | | Gilės mokinių žinios, bus skatinamas mokinių domėjimasis matematika | Matematikos mokytojai | |
| 4. | | Matematikos olimpiada 5 – 8 klasių mokiniams | Vasario mėn. | | Gilės dalyko žinios, bus išsiaiškinti ir įvertinti gabieji mokiniai | Matematikos mokytojai | |
| 5. | | Dalyvavimas „Šaltinėlio“ konkurse | Gegužės mėn. | | Gilės dalyko žinios, bus skatinamas susidomėjimas matematika | Matematikos mokytojai | |
| 6. | | Dalyvavimas rajoninėse matematikų olimpiadose | Lapkričio-kovo mėn. | | Bus sudarytos sąlygos saviraiškai, įvertinti gabieji mokiniai | Matematikos mokytojai | |
| 7. | | Tikslingas 5–8 klasėse mokinių mokymuisi elektroninių pratybų EMA, EDUKA naudojimas, kuriose yra numatytos užduotys skirtingiems gebėjimų lygiams, aukštesniųjų gebėjimų ugdymas | Sausio- gruodžio mėn. | | 20 proc. mokinių pagerės mokymosi motyvacija, mokinių pasiekimai | Mokytojai | |
| 8. | | Dalykų modulių ir neformaliojo švietimo programų pristatymas ir įgyvendinimas | Gegužės mėn. | | Gilės dalyko žinios, mokiniai galės įsivertinti žinias | Mokytojai | |
| **Gamtos mokslai ir informacinės technologijos** | | | | | | | |
| **Eil. Nr.** | | **Priemonės pavadinimas** | **Laikas** | **Laukiamas rezultatas** | | | **Atsakingi vykdytojai** |
| 1. | | Gamtos mokslų (biologijos, chemijos, fizikos) dalykinės olimpiados mokykloje | Gruodžio-sausio mėn. | Bus išaiškinti nugalėtojai, atstovausiantys mokyklą rajoninėse olimpiadose | | | Gamtos mokslų mokytojai |
| 2. | | Mokinių dalyvavimas tarptautiniuose projektuose „Mano žvilgsnis į supantį pasaulį“ ir „Paskui paukščius“ | Vasario– gegužės mėn. | Bus skatinamas mokinių domėjimasis gamtos mokslais | | | Biologijos mokytoja |
| 3. | | Gamtamokslinis konkursas  „Jaunasis gamtininkas“ | Balandžio mėn. | Gilės gamtos mokslų dalykinės žinios, bus skatinamas mokinių domėjimasis gamtos mokslais, mokinių kūrybiškumas | | | Gamtos mokslų mokytojai |
| 4. | | Neformaliojo švietimo programų kūrimas ir įgyvendinimas | Rugsėjo-gegužės mėn. | Gilės gamtos mokslų dalykinės žinios, domėjimasis gamtos mokslais bei gamtosauginėmis problemomis | | | Gamtos mokslų mokytojai |
| 5. | | Tarptautinio informatikos ir informatinio mąstymo konkurso BEBRAS vykdymas mokykloje | Spalio mėn. | Gilės dalyko žinios, bus skatinamas susidomėjimas informacinėmis technologijomis | | | Mokytojai |
| 6. | | Mokinių parengimas respublikiniam informatikos konkursui „Kompiuterinė Kalėdų pasaka“ ir tarptautiniame konkurse „Žiemos fantazija“ | Lapkričio-gruodžio mėn. | Gilės dalyko žinios, bus skatinamas susidomėjimas informacinėmis technologijomis | | | Mokytojai |
| **Menų ir technologijų, fizinio ugdymo mokytojų metodinės grupės** | | | | | | | |
| **Eil.**  **Nr.** | | **Priemonės pavadinimas** | **Laikas** | | **Laukiamas rezultatas** | **Atsakingi vykdytojai** | |
| 1. | | Neformaliojo švietimo programų teikimas gabiems mokiniams; diferencijuotas ugdymas pamokose, neformaliojo švietimo užsiėmimuose | Rugsėjo-gegužės mėn. | | Gilės dalykų žinios ir gebėjimai | Menų ir technologijų, fizinio ugdymo mokytojai | |
| 2. | | Mokinių, jų tėvelių, mokytojų kūrybinių darbų parodos, sporto šventės mokykloje | Rugsėjo–gegužės mėn. | | Vyks bendradarbiavimas ir ugdysis meniniai, sportiniai gebėjimai | Menų ir technologijų, fizinio ugdymo mokytojai | |
| 3. | | Dalyvavimas rajono, respublikos, tarptautiniuose konkursuose, festivaliuose, šventėse, sporto renginiuose ir varžybose ir kt. veiklose | Rugsėjo–gegužės mėn. | | Ugdysis mokinių kūrybiškumas, sportiškumas, pažintinės kompetencijos | Menų ir technologijų, fizinio ugdymo mokytojai | |

**VII SKYRIUS**

**NUMATOMI REZULTATAI**

Numatoma, kad įgyvendinus programą:

11. didėja švietimo ir švietimo pagalbos specialistų susidomėjimas išskirtinių gebėjimų mokinių atpažinimu ir ugdymu;

12. atskleista ir pasiekta gerų rezultatų olimpiadose, konkursuose, įvairiose varžybose;

13. vykdoma nuolatinė gabių ir talentingų mokinių stebėsena, tyrimai;

14. organizuojami gabių ir talentingų mokinių renginiai, stovyklos;

15. gabių ir talentingų mokinių dalyvavimas bei pasiekimai skelbiami mokyklos internetinėje svetainėje, mokyklos stenduose, TV, laikraštyje „Jaunasis aras“, rajono spaudoje.

**VIII SKYRIUS**

**PROGRAMOS ĮVERTINIMAS**

16. Programa bus vertinama kasmet, išanalizavus tikslo ir uždavinių įgyvendinimą, įsivertinus, ar pasiektas lauktas rezultatas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_